El ple de l'Ajuntament de Sagunt aprova per unanimitat la instal·lació de desfibril·ladors en els vehicles policials
26 de juliol 2017

![Imagen 1](/media/e1yhzuns/51castillo_cuerpo.jpg)

El ple de l'Ajuntament de Sagunt aprova per unanimitat la instal·lació de desfibril·ladors en els vehicles policials. La moció presentada pel portaveu de Ciudadanos, Raúl Castillo, proposa instal·lar dos desfibril·ladors i aconseguix els vots a favor tant de l'Equip de Govern com de l'Oposició.

El desfibril·lador semiautomàtic és un aparell portàtil i la seua utilització està indicada per a tractar les parades cardiorrespiratòries o taquicàrdies, emetent un impuls de corrent continu al cor i restablint un ritme cardíac efectiu. S'ha demostrat pràctica i científicament que els primers minuts després de succeir-se un atac al cor són vitals per a la supervivència del que el patix. En la majoria de successos, el vehicle de la policia local és el primer a arribar al lloc, i de tractar-se d'un problema cardiorrespiratori, fent ús d'un DEA mentre que arriben els professionals sanitaris per a l'actuació corresponent, les possibilitats de salvar vides es multipliquen exponencialment.

Esta moció, segons Ciudadanos, és una extensió de la moció aprovada a l'abril de 2016 per a la instal·lació de desfibril·ladors en els departaments municipals de gran afluència i on allà diguera l'informe del departament de prevenció. Este informe s'ha actualitzat després de parlar amb el Comité de Treballadors de l'Ajuntament i es contempla la instal·lació d’almenys en dos vehicles de la policia, un en el nucli de Sagunt i un altre en el nucli del Port de Sagunt de forma contínua i que estos vehicles estiguen retolats com a “vehicles cardioprotegits”.

Els acords que pretén la moció són la instal·lació d'almenys dos desfibril·ladors semiautomàtics en sengles vehicles de patrulla de la Policia Local, facilitar la formació necessària als agents que es considere oportú, segons les seues funcions, torns o quadrants per a l'ús d’este equipament, i identificar els vehicles portadors del DEA com a “vehicle cardioprotegit” i publicar en els mitjans d'informació de l'Ajuntament esta nova dotació que redundarà en un benefici per al conjunt de la població.

Este últim acord és l'únic que patix un canvi d'esta moció, el de la retolació dels vehicles, ja que s'ha d'adequar a una normativa. En este cas, la moció afig a eixe acord que s'ajuste a la legalitat i a la normativa vigent, segons va proposar el regidor delegat de Règim Interior i Personal, Sergio Moreno, que va ser aprovada per Ciudadanos.

*   [](http://www.facebook.com/sharer.php?u=https://aytosagunto.es/va/actualitat/el-ple-de-l-ajuntament-de-sagunt-aprova-per-unanimitat-la-instal-lació-de-desfibril-ladors-en-els-vehicles-policials/ "Facebook")
*   [](http://twitter.com/share?url=https://aytosagunto.es/va/actualitat/el-ple-de-l-ajuntament-de-sagunt-aprova-per-unanimitat-la-instal-lació-de-desfibril-ladors-en-els-vehicles-policials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-de-l-ajuntament-de-sagunt-aprova-per-unanimitat-la-instal-lació-de-desfibril-ladors-en-els-vehicles-policials/ "Linked In")
*   [](mailto:?body=https://aytosagunto.es/va/actualitat/el-ple-de-l-ajuntament-de-sagunt-aprova-per-unanimitat-la-instal-lació-de-desfibril-ladors-en-els-vehicles-policials/)